Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/010 IT/Whirlpool) /* COM/2014/0672 final */





ΑΙΤΙΟΛΟΓΙΚΗ ΕΚΘΕΣΗ ΠΛΑΙΣΙΟ ΤΗΣ ΠΡΟΤΑΣΗΣ 1. Οι κανόνες που εφαρμόζονται σε χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[1] (στο εξής «κανονισμός ΕΤΠ»). 2. Οι ιταλικές αρχές υπέβαλαν την αίτηση EGF/2014/010 EL/Whirlpool για χρηματοδοτική συνεισφορά από το ΕΤΠ, μετά τις απολύσεις στη Whirlpool Europe S.r.l. και σε 25 προμηθευτές και κατάντη παραγωγούς στην Ιταλία. 3. Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ. ΠΕΡΙΛΗΨΗ ΤΗΣ ΑΙΤΗΣΗΣ Αίτηση ΕΤΠ: || EGF/2014/010 IT/Whirlpool Κράτος μέλος: || Ιταλία Οικείες περιφέρειες (επίπεδο NUTS 2): || Provincia Autonoma di Trento (ITH2) Ημερομηνία υποβολής της αίτησης: || 18.6.2014 Ημερομηνία απόδειξης παραλαβής της αίτησης: || 1.7.2014 Ημερομηνία αίτησης συμπληρωματικών πληροφοριών: || 2.7.2014 Προθεσμία για την παροχή των συμπληρωματικών πληροφοριών: || 13.8.2014 Προθεσμία για την ολοκλήρωση της αξιολόγησης: || 5.11.2014 Κριτήριο παρέμβασης: || Άρθρο 4 παράγραφος 1 στοιχείο α) του κανονισμού ΕΤΠ Κύρια επιχείρηση: || Whirlpool Europe S.r.l. Τομέας/-είς οικονομικής δραστηριότητας (Κλάδος της NACE αναθ. 2)[2]: || Κλάδος 27 («Κατασκευή ηλεκτρολογικού εξοπλισμού») Αριθμός θυγατρικών, προμηθευτών και κατάντη παραγωγών: || 5 Περίοδος αναφοράς (τέσσερις μήνες): || 10 Δεκεμβρίου 2013 – 31 Μαρτίου 2014[3] Αριθμός απολύσεων ή παύσεων δραστηριοτήτων κατά την περίοδο αναφοράς α): || 608 Αριθμός απολύσεων ή παύσεων δραστηριοτήτων πριν από την περίοδο αναφοράς β): || 0 Συνολικός αριθμός απολύσεων (α + β): || 608 Συνολικός εκτιμώμενος αριθμός στοχευόμενων δικαιούχων: || 608 Προϋπολογισμός για τις εξατομικευμένες υπηρεσίες (σε ευρώ) || 3 024 000 Προϋπολογισμός για τη χρήση του ΕΤΠ[4] (σε ευρώ) || 126 000 Συνολικός προϋπολογισμός (σε ευρώ) || 3 150 000 Συνεισφορά του ΕΤΠ (60 %) (σε ευρώ) || 1 890 000 ΑΞΙΟΛΟΓΗΣΗ ΤΗΣ ΑΙΤΗΣΗΣ Διαδικασία 4. Οι ιταλικές αρχές υπέβαλαν την αίτηση EGF/2014/010 IT/Whirlpool εντός 12 εβδομάδων από την ημερομηνία κατά την οποία πληρώθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 18 Ιουνίου 2014. Η Επιτροπή επιβεβαίωσε την παραλαβή της αίτησης μέσα σε δύο εβδομάδες από την ημερομηνία υποβολής της αίτησης στις 1 Ιουλίου 2014. Η Επιτροπή ζήτησε συμπληρωματικές πληροφορίες από τις ιταλικές αρχές στις 2 Ιουλίου 2014. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 5 Νοεμβρίου 2014. Επιλεξιμότητα της αίτησης Οικείες επιχειρήσεις και δικαιούχοι 5. Η αίτηση αφορά 608 εργαζομένους που απολύθηκαν στη Whirlpool Europe S.r.l. («η κύρια επιχείρηση») και 25 προμηθευτές και κατάντη παραγωγούς. Η κύρια επιχείρηση λειτουργούσε στον οικονομικό τομέα που ταξινομείται σύμφωνα με τη NACE αναθ. 2 στον κλάδο 27 («Κατασκευή ηλεκτρολογικού εξοπλισμού»). Οι απολύσεις από τις οικείες επιχειρήσεις εντοπίζονται στην περιφέρεια επιπέδου NUTS[5] 2 Provincia Autonoma di Trento (ITH2). Επιχειρήσεις και αριθμός απολύσεων Whirlpool Europe S.r.l. || 502 || Euroristorazione S.r.l. || 6 Ge@ Trentina Servizi s.c. || 52 || Girardini srl || 40 Tecnoplast group S.r.l. || 7 || O.M.R. snc di Giacomini & Co || 1 Συνολικός αριθμός επιχειρήσεων: 6 || Συνολικός αριθμός απολύσεων: || 608 Κριτήρια παρέμβασης 6. Οι ιταλικές αρχές υπέβαλαν την αίτηση δυνάμει του κριτηρίου παρέμβασης που προβλέπεται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων ή διακοπή δραστηριότητας μη μισθωτών, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων μεταξύ των προμηθευτών και των κατάντη παραγωγών της. 7. Οι ιταλικές αρχές εκουσίως περιόρισαν την 4μηνη περίοδο αναφοράς που προβλέπεται στον κανονισμό (ΕΕ) αριθ. 1309/2013. Η περίοδος αναφοράς διαρκεί από τις 10 Δεκεμβρίου 2013 έως τις 31 Μαρτίου 2014. 8. Η αίτηση αφορά: – 502 εργαζομένους που απολύθηκαν[6] στην κύρια επιχείρηση κατά την περίοδο αναφοράς των τεσσάρων μηνών και – 106 εργαζομένους που απολύθηκαν στους πέντε προμηθευτές και τους κατάντη παραγωγούς της κύριας επιχείρησης κατά την περίοδο αναφοράς των τεσσάρων μηνών· Υπολογισμός των απολύσεων και των περιπτώσεων διακοπής επιχειρηματικής δραστηριότητας 9. Οι απολύσεις υπολογίστηκαν ως εξής: – 454 από την ημερομηνία που ο εργοδότης, σύμφωνα με το άρθρο 3 παράγραφος 1 της οδηγίας 98/59/ΕΚ του Συμβουλίου[7], ειδοποίησε την αρμόδια δημόσια αρχή γραπτώς για τις προβλεπόμενες συλλογικές απολύσεις. Οι ιταλικές αρχές επιβεβαίωσαν πριν από την ημερομηνία ολοκλήρωσης της αξιολόγησης από την Επιτροπή ότι οι εν λόγω 454 απολύσεις έχουν όντως πραγματοποιηθεί· – 18 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του· – 136 από την ημερομηνία της de facto καταγγελίας της σύμβασης εργασίας ή της λήξης της· Επιλέξιμοι δικαιούχοι 10. Ο συνολικός αριθμός των επιλέξιμων δικαιούχων είναι 608. Συνάφεια μεταξύ των απολύσεων και της οικονομικής κρίσης που αναφέρεται στον κανονισμό (ΕΚ) αριθ. 546/2009 11. Προκειμένου να αποδειχθεί η σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009, η Ιταλία υποστηρίζει ότι το 2009, ως συνέπεια της παγκόσμιας χρηματοπιστωτικής και οικονομικής κρίσης, υπήρξε σημαντική ύφεση στην οικονομία σε επίπεδο ΕΕ των 28, καθώς και στην ιταλική οικονομία. Το 2009 το ποσοστό αύξησης του πραγματικού ΑΕγχΠ (ποσοστιαία μεταβολή σε σχέση με το προηγούμενο έτος) ανήλθε στο -4,5% σε επίπεδο ΕΕ των 28 και στο -5,5% στην Ιταλία. Το 2010 και το 2011, η οικονομία της ΕΕ των 28 ανέκαμψε και τα ποσοστά αύξησης του ΑΕγχΠ ήταν της τάξης του 2,0% και του 1,6% αντίστοιχα, ενώ το 2012 το ΑΕΠ της ΕΕ των 28 σημείωσε εκ νέου αρνητική ανάπτυξη (-0,4%), ενώ το 2013 ήταν ελαφρώς θετική (0,1%). Ο ρυθμός αύξησης του ιταλικού ΑΕγχΠ ήταν θετικός το 2010 (1,7%) και το 2011 (0,4%) και αρνητικός έκτοτε (-2,4% το 2012 και -1,9% το 2013). Αύξηση του πραγματικού ΑΕγχΠ (ποσοστιαία μεταβολή σε σχέση με το προηγούμενο έτος) Πηγή: Eurostat. 12. Κατά την περίοδο 2009-2013 η κατανάλωση των νοικοκυριών στην Ιταλία μειώθηκε στα τέσσερα από τα πέντε έτη, σε σύγκριση με την ίδια περίοδο του εκάστοτε προηγούμενου έτους. Η κατανάλωση των νοικοκυριών σε επίπεδο ΕΕ των 28 επίσης μειώθηκε, αλλά σε μικρότερο βαθμό. Κατανάλωση των νοικοκυριών (2005 = 100) Πηγή: Eurostat. 13. Η ύφεση είχε σημαντικές επιπτώσεις στις επιλογές κατανάλωσης των ιταλικών νοικοκυριών που είχαν επανεξετάσει τις αγοραστικές τους αποφάσεις, ιδίως εκείνες που συνδέονται με την αγορά διαρκών αγαθών. Οι οικιακές συσκευές ανήκουν σε αυτή την ομάδα προϊόντων. 14. Τα διαθέσιμα στοιχεία[8] επιβεβαιώνουν τη σημαντική κάμψη στην παραγωγή της NACE αναθ. 2 κλάδος 27, η οποία περιλαμβάνει την κατασκευή οικιακών συσκευών. Η παραγωγή των εμπορευμάτων αυτών στην ΕΕ των 28 παρουσιάζει μείωση επί έξι συναπτά έτη (2008-2013). Η κύρια μείωση της παραγωγής συνέβη στο διάστημα 2008-2009. Στην Ιταλία η παραγωγή των εμπορευμάτων αυτών ακολούθησε την ίδια αρνητική τάση που σημειώθηκε στην ΕΕ των 28, αλλά με μεγαλύτερη μείωση. Παραγωγή στη βιομηχανία (NACE αναθ. 2 κλάδος 27) Ποσοστιαία μεταβολή σε σχέση με το προηγούμενο έτος || 2008 || 2009 || 2010 || 2011 || 2012 || 2013 EΕ-28 || -9,2 || -18,0 || -0,3 || -3,3 || -3,8 || -2,0 Ιταλία || -13,8 || -24,2 || -6,3 || -8,3 || -8,6 || -7,0 Πηγή: Eurostat. 15. Σύμφωνα με τα στοιχεία που αναφέρονται από τις ιταλικές αρχές[9], όπως φαίνεται στην παρακάτω εικόνα, και οι πέντε μεγαλύτεροι κατασκευαστές ηλεκτρικών οικιακών συσκευών στην Ιταλία (Electrolux, Indesit, Whirlpool Europe, Franke και Antonio Merloni), σημείωσαν απότομη πτώση της παραγωγής κατά την περίοδο 2008-2012 λόγω της οικονομικής και χρηματοπιστωτικής κρίσης. Παραγωγή συσκευών των πέντε μεγαλύτερων παραγωγών στην Ιταλία (2007-2012) Πηγή: Euromonitor International 16. Έως σήμερα, ο κλάδος κατασκευής ηλεκτρολογικού εξοπλισμού υπήρξε αντικείμενο άλλων τριών αιτήσεων ΕΤΠ[10] λόγω της παγκόσμιας χρηματοπιστωτικής και οικονομικής κρίσης. Τα επιχειρήματα που παρουσιάστηκαν σε προηγούμενες αιτήσεις ΕΤΠ σε σχέση με τον τομέα αυτό εξακολουθούν να ισχύουν. Γεγονότα που οδήγησαν στις απολύσεις και την παύση δραστηριότητας 17. Ο όμιλος Whirlpool Europe διαθέτει τέσσερις μονάδες παραγωγής στην Ιταλία: Napoli (πλυντήρια), Siena (καταψύκτες,) Spini di Gardolo - Trento (ψυγεία) και Cassinetta Biandronno - Varese (ψυγεία, εστίες και φούρνοι). Στο Varese βρίσκεται επίσης η κεντρική διοίκηση για την περιφέρεια «Ευρώπη, Μέση Ανατολή και Αφρική» (ΕΜΑΑ). 18. Λόγω της οικονομικής και χρηματοπιστωτικής κρίσης που οδήγησε σε σημαντική μείωση της κατανάλωσης των νοικοκυριών, η ιταλική αγορά των μεγάλων οικιακών συσκευών μειώθηκε από 3 174 δισ. το 2010 σε 2 649 δισ. το 2013, ήτοι κατά 16,5%. 19. Κατά τα τελευταία έτη, η Whirlpool πραγματοποίησε επενδύσεις στην τοποθεσία Spini di Gardolo. Ωστόσο, η επένδυση δεν απέδωσε εξαιτίας της μείωσης της ζήτησης για μεγάλες οικιακές συσκευές και της επακόλουθης μείωσης της παραγωγής (-170 000 μονάδες κατά την περίοδο 2008-2012 και -40 000 μονάδες το 2013 που αντιστοιχεί σε μείωση της παραγωγής κατά 35% το 2013 σε σύγκριση με το 2008). 20. Ο όμιλος Whirlpool Europe, ο οποίος το πρώτο εξάμηνο του 2013 συσσώρευσε ζημίες ύψους 14 εκατ. δολαρίων ΗΠΑ στην Ευρώπη, εκπόνησε επιχειρηματικό σχέδιο για να προσαρμόσει τη διάρθρωση της παραγωγής του στη ζήτηση της αγοράς. Το σχέδιο αυτό προέβλεπε το κλείσιμο των μονάδων στο Norrkoeping (Σουηδία) και Spini di Gardolo (Ιταλία). Στις 28 Ιουνίου 2013 η Whirlpool Europe ενημέρωσε τα ενδιαφερόμενα μέρη σχετικά με τα σχέδιά της για το κλείσιμο της ιταλικής τοποθεσίας και τις επακόλουθες απολύσεις και, στις 20 Ιανουαρίου 2014, η επιχείρηση κοινοποίησε γραπτώς στην αρμόδια δημόσια αρχή τις σχεδιαζόμενες συλλογικές απολύσεις. Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο 21. Η πιο δυναμική συνιστώσα της οικονομίας της επαρχίας του Trento είναι ο τομέας των υπηρεσιών, όπου η απασχόληση είναι σε συνεχή αύξηση. Το 2013, το 51% των εργαζομένων στην επαρχία απασχολούνταν σε δραστηριότητες παροχής υπηρεσιών. Όσον αφορά την προστιθέμενη αξία, ο τομέας των υπηρεσιών κυριαρχεί (72,2%), ακολουθούμενος με μεγάλη απόσταση από τη βιομηχανία (25,0%) και τη γεωργία (2,8%). 22. Περίπου το 18% του ενεργού πληθυσμού απασχολείται στον βιομηχανικό κλάδο. Οι βιομηχανικές επιχειρήσεις στην επαρχία, ως επί το πλείστον μικρού και μεσαίου μεγέθους, βρίσκονται στην κοιλάδα του Αδίγη, στη Vallagarina και στη Valsugana. Δραστηριοποιούνται στους τομείς της κλωστοϋφαντουργίας, της βιομηχανίας ξύλου, χαρτιού και μηχανολογίας. Ωστόσο, ο τομέας του πορφυρίτη και λίθων (κλάδος 23 της NACE αναθ. 2 «Κατασκευή άλλων μη μεταλλικών ορυκτών προϊόντων») αποτελεί τη μόνη βιομηχανική περιοχή που να ορίζεται επίσημα ως τέτοια και η οποία διαθέτει περίπου 452 επιχειρήσεις που παράγουν περισσότερο από 1 400 000 τόνους ορυκτών σε ετήσια βάση (στοιχεία του 2012)[11]. 23. Αν και η επαρχία του Τρέντο είναι ένα από τα πιο δυναμικά και ανταγωνιστικά εδάφη στην ΕΕ, η βιομηχανία στο έδαφος αυτό έχει επηρεαστεί σημαντικά από την παρατεταμένη ύφεση που εξακολουθεί να υπάρχει. Τα διαθέσιμα στοιχεία[12] σχετικά με τις διακυμάνσεις του κύκλου εργασιών του μεταποιητικού τομέα δείχνουν ότι η αξία της παραγωγής μειώθηκε κατά την περίοδο 2012-2013 (-0,3%). 24. Η τοπική αγορά εργασίας επλήγη από την οικονομική ύφεση, με σημαντικό αριθμό απολύσεων στους κύριους τομείς δραστηριότητας. Σύμφωνα με την Τράπεζα της Ιταλίας[13], το 2013 το ποσοστό απασχόλησης στην επαρχία του Τρέντο μειώθηκε κατά 0,6 ποσοστιαίες μονάδες στο 65,5%, ποσοστό ελαφρώς χαμηλότερο από τον μέσο όρο της βορειανατολικής Ιταλίας (66,2%). Η μείωση της απασχόλησης έχει πλήξει τόσο τον τομέα των κατασκευών (-10,3%) όσο και της βιομηχανίας (-2,4%). 25. Σύμφωνα με στοιχεία της ALPAT[14] (Οργανισμός εργασίας της αυτόνομης επαρχίας του Τρέντο), οι προσλήψεις μειώθηκαν κατά 1,6% το 2011 και κατά 2% το 2012 σε σύγκριση με το προηγούμενο έτος. Η πρόσληψη νεότερων εργαζομένων (ηλικίας έως 29 ετών) μειώθηκε κατά 5,8% το 2011 και κατά 6,7% το 2012 σε σύγκριση με το προηγούμενο έτος. 26. Το ποσοστό ανεργίας έχει διπλασιαστεί από την έναρξη της κρίσης, περνώντας από 2,9% το 2007 σε 6,1% το 2013. Οι απολύσεις στη Whirlpool Europe s.r.l. – έναν από τους κορυφαίους εργοδότες στο έδαφος έως το κλείσιμό της – και στους προμηθευτές της και τους παραγωγούς κατάντη θα έχουν σημαντικό αρνητικό αντίκτυπο στην περιφερειακή οικονομία και θα επιδεινώσουν περαιτέρω την κατάσταση της απασχόλησης στην επαρχία του Τρέντο. Στοχευόμενοι δικαιούχοι και προτεινόμενες δράσεις Στοχευόμενοι δικαιούχοι 27. Ο εκτιμώμενος αριθμός των στοχευόμενων εργαζομένων που αναμένεται να συμμετάσχουν στα μέτρα είναι 608. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής: Κατηγορία || Αριθμός των στοχευόμενων δικαιούχων Φύλο: || Άνδρες: || 422 || (69,41%) || Γυναίκες: || 186 || (30,59%) Ιθαγένεια || Πολίτες της ΕΕ: || 506 || (83,22%) || Πολίτες τρίτων χωρών: || 102 || (16,78%) Ηλικιακή ομάδα: || 15-24 ετών: || 32 || (5,26%) || 25-29 ετών: || 52 || (8,55%) || 30-54 ετών: || 462 || (75,99%) || 55-64 ετών: || 62 || (10,20%) || άνω των 64 ετών: || 0 || (0,00%) Επιλεξιμότητα των προτεινόμενων δράσεων 28. Οι εξατομικευμένες υπηρεσίες που πρόκειται να παρασχεθούν στους απολυμένους εργαζομένους συνίστανται στις εξής: – Ενημερωτικές συναντήσεις, καταχώριση και εγγραφή: Το πρώτο μέτρο που παρέχεται σε όλους τους συμμετέχοντες περιλαμβάνει πληροφορίες για τις διαθέσιμες υπηρεσίες και τα προγράμματα κατάρτισης, καθώς και για τις απαιτήσεις δεξιοτήτων και κατάρτισης. Είναι επίσης ευκαιρία για τους εργαζόμενους που επιθυμούν να συμμετάσχουν στα μέτρα να επισημοποιήσουν μια συμφωνία συμμετοχής και ενδιαφέροντος. – Συντονισμός και καθοδήγηση. Ο σύμβουλος παρεμβαίνει αμέσως μετά τη διαδικασία εγγραφής και διαδραματίζει κεντρικό ρόλο στη διαδικασία προς την επανένταξη στην εργασία. Μόνο ο σύμβουλος έχει την πλήρη εικόνα της ανάπτυξης του εργαζομένου που του ανατίθεται. Ο σύμβουλος μοιράζεται με τον εργαζόμενο ένα «σύμφωνο δράσης» το οποίο αναθεωρείται ή συμπληρώνεται, εάν χρειάζεται. Οι σύμβουλοι θα παράσχουν επαγγελματική καθοδήγηση στους απολυμένους εργαζομένους που μπορούν να έχουν πρόσβαση στις υπηρεσίες παροχής συμβουλών ανά πάσα στιγμή κατόπιν αιτήματος (δηλαδή όταν αντιμετωπίζουν δυσκολίες στις επιλογές τους, όταν αισθάνονται τα κίνητρά τους να εξασθενούν ή απλά όταν έχουν ανάγκη υποστήριξης). – Αξιολόγηση των δεξιοτήτων. Αυτό έχει στόχο να βοηθήσει τους εργαζομένους να προσδιορίσουν τις δεξιότητές τους και τις ευκαιρίες που σχετίζονται με τα δικά τους ενδιαφέροντα και να καταρτίσουν ένα ρεαλιστικό σχέδιο σταδιοδρομίας. Το μέτρο, το οποίο συνεπάγεται εντατικές και εξατομικευμένες συμβουλές, διαρθρώνεται υπό τη μορφή διαδρομής που αποτελείται από διάφορα στάδια στα οποία ο εργαζόμενος και ο σύμβουλος ασχολούνται με ένα θέμα (π.χ. ευκαιρίες, ενδιαφέροντα, ανάλυση των κινήτρων και των προσδοκιών, κ.λπ.). Με βάση αυτές τις εκτιμήσεις, συντάχθηκε συνοπτικό έγγραφο, το οποίο περιλαμβάνει τις δεξιότητες των εργαζομένων, το προσωπικό σχέδιό τους και ένα σχέδιο δράσης. – Γενική κατάρτιση και εκ νέου κατάρτιση. Το μέτρο αυτό έχει ως στόχο να εκπαιδεύσει τους εργαζόμενους πάνω σε τέσσερις ικανότητες που ορίζονται ως βασικές ικανότητες στη σύσταση του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με τις βασικές ικανότητες της διά βίου μάθησης[15]: 1) επικοινωνία στη μητρική γλώσσα· 2) επικοινωνία σε ξένες γλώσσες· 3) μαθηματικές δεξιότητες και βασικές δεξιότητες στην επιστήμη και την τεχνολογία· και 4) ψηφιακές δεξιότητες. Τα μαθήματα αυτά συνδυάζουν συμμετοχή στην τάξη και την εξ αποστάσεως εκπαίδευση για την αποφυγή του συνδρόμου του «επιστροφή στο θρανίο». – Επαγγελματική κατάρτιση. Η επαγγελματική κατάρτιση θα επικεντρώνεται σε τομείς όπου υπάρχουν ή θα υπάρξουν ευκαιρίες όπως ο τουρισμός, τροφίμων και ποτών, περιβάλλον και ανακύκλωση απορριμμάτων κ.λπ. ή σε θέσεις απασχόλησης που απαιτούν επαγγελματική άδεια, όπως άδειες οδήγησης για ημιφορτηγά, λεωφορεία και φορτηγά, συναρμολόγηση, αποσυναρμολόγηση και επεξεργασία ικριωμάτων, συστήματα θέρμανσης κ.λπ. – Καθοδήγηση (Coaching). Αυτό έχει ως στόχο να εκπαιδεύσει τους εργαζόμενους στις τέσσερις βασικές ικανότητες για τη διά βίου μάθηση που δεν περιλαμβάνονται στο μέτρο γενικής κατάρτισης και επανακατάρτισης: 1) ικανότητα εκμάθησης· 2) κοινωνικές ικανότητες και δεξιότητες απαραίτητες για τον πολίτη· 3) αίσθηση της πρωτοβουλίας και της επιχειρηματικότητας· και 4) πολιτισμική συνείδηση και έκφραση. Η κατάρτιση είναι δομημένη σε δύο ατομικές συνεδρίες και τρεις ομαδικές συνεδρίες (ομαδική καθοδήγηση). – Συνοδευτικό μέτρο μετά την επανένταξη στην εργασία και συνοδευτικό μέτρο προς την επιχειρηματικότητα. Για να βελτιωθεί η μετάβαση, οι μέντορες θα συνεχίσουν να καθοδηγούν τους εργαζομένους μετά την επανένταξή τους στην απασχόληση. Το συνοδευτικό μέτρο προς την αυτοαπασχόληση και τη δημιουργία επιχειρήσεων θα συνίσταται στην παροχή εξατομικευμένων συμβουλών καθ’ όλη τη διαδικασία εκκίνησης της επιχείρησης (ανάλυση σκοπιμότητας και υποστήριξη για την προετοιμασία επιχειρηματικού σχεδίου, υποστήριξη όσον αφορά τις διοικητικές απαιτήσεις, κλπ.). – Επίδομα αναζήτησης εργασίας. για κάθε μέρα που συμμετέχουν σε μέτρα του ΕΤΠ, οι εργαζόμενοι θα λαμβάνουν επίδομα ισοδύναμο με μία ημέρα από το επίδομα κάλυψης των απολύτως προς το ζην αναγκαίων που χορηγεί το ιταλικό «CIGS»[16]. – Επίδομα συμμετοχής και συνδρομή στις δαπάνες μετακίνησης. Για την κάλυψη των δαπανών που πραγματοποιούνται κατά τη συμμετοχή τους στα μέτρα, οι δικαιούχοι θα λαμβάνουν 20 ευρώ ανά ημέρα συμμετοχής. – Επίδομα πρόσληψης. Η πληρωμή αυτή ωφελεί τους απολυθέντες εργαζόμενους, διευκολύνοντας την εκ νέου πρόσληψή τους βάσει σύμβασης εργασίας ορισμένου χρόνου ή αορίστου χρόνου σε διαφορετική εταιρεία. Για επαναπασχόληση βάσει συμβάσεων αορίστου χρόνου, η εταιρεία που θα κάνει τις προσλήψεις θα λάβει 3 000 ευρώ ανά εργαζόμενο, ενώ για επαναπασχόληση βάσει συμβάσεων ορισμένου χρόνου τουλάχιστον 12 μηνών, η εταιρεία που θα κάνει τις προσλήψεις θα λάβει 2 000 ευρώ ανά εργαζόμενο. 29. Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας. 30. Οι ιταλικές αρχές υπέβαλαν τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσαν ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις. Εκτιμώμενος προϋπολογισμός 31. Το εκτιμώμενο συνολικό κόστος ανέρχεται σε 3 150 000 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 3 024 000 ευρώ και οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 126 000 ευρώ. 32. Η συνολική χρηματοδοτική συνεισφορά που ζητείται από το ΕΤΠ είναι 1 890 000 ευρώ (60 % του συνολικού κόστους). Δράσεις || Εκτιμώμενος αριθμός συμμετεχόντων || Εκτιμώμενο κόστος ανά συμμετέχοντα (σε ευρώ) (*) || Εκτιμώμενο συνολικό κόστος (σε ευρώ) (**) Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ] Ενημερωτικές συναντήσεις, καταχώριση και εγγραφή (Ιnformazione e sensibilizzazione, presa in carico e patto di accompagnamento) || 608 || 6 || 3 500 Παροχή συμβουλών και καθοδήγησης (Παροχή συμβουλών e patto di azione) || 500 || 379 || 189 500 Αξιολόγηση των δεξιοτήτων (Βilancio delle competenze) || 200 || 670 || 134 000 Γενική κατάρτιση και επανακατάρτιση (Formazione alle competenze generali o trasversali) || 500 || 2 000 || 1 000 000 Επαγγελματική κατάρτιση (Formazione specialistica / per patenti di mestieri) || 200 || 3 200 || 640 000 Καθοδήγηση (Coaching) || 80 || 1 331 || 106 500 Συνοδευτικό μέτρο μετά την επανένταξη στην εργασία και συνοδευτικό μέτρο προς την επιχειρηματικότητα (Accompagnamento all'inserimento professionale). || 250 || 402 || 100 500 Υποσύνολο (α): || – || 2 174 000 (71,89%) Επιδόματα και κίνητρα [δράσεις σύμφωνα με το άρθρο 7 παράγραφος 1 στοιχείο β ) του κανονισμού ΕΤΠ] Επίδομα για την αναζήτηση εργασίας (Indennità di CIGS) || 200 || 300 || 60 000 Επίδομα συμμετοχής και συμβολή στις δαπάνες μετακίνησης (Indennità di partecipazione o di frequenza) || 400 || 100 || 40 000 Επίδομα πρόσληψης (Incentivo all'assunzione) || 250 || 3 000 || 750 000 Μερικό σύνολο (β): || – || 850 000 (28,11%) Δράσεις που προβλέπονται στο άρθρο 7 παράγραφος 4 του κανονισμού ΕΤΠ 1. Δραστηριότητες προετοιμασίας || – || 14 687 2. Διαχείριση || – || 61 840 3. Ενημέρωση και δημοσιότητα || – || 12 368 4. Έλεγχος και υποβολή εκθέσεων || – || 37 105 Υποσύνολο (γ): || – || 126 000 (4,00%) Συνολικό κόστος (α + β + γ): || – || 3 150 000 Συνεισφορά ΕΤΠ (60% του συνολικού κόστους): || – || 1 890 000 (*) Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο η στρογγυλοποίηση δεν επηρεάζει το συνολικό κόστος κάθε μέτρου το οποίο παραμένει ως έχει στην αίτηση που υπέβαλε η Ιταλία.. (**) Η διαφορά των συνόλων αποδίδεται στη στρογγυλοποίηση. 33. Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35% του συνολικού κόστους της συντονισμένης δέσμης εξατομικευμένων υπηρεσιών. Οι ιταλικές αρχές επιβεβαίωσαν ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης. Περίοδος επιλεξιμότητας των δαπανών 34. Οι ιταλικές αρχές άρχισαν να παρέχουν τις εξατομικευμένες υπηρεσίες στους στοχευόμενους δικαιούχους στις 4 Φεβρουαρίου 2014. Οι δαπάνες σχετικά με τις δράσεις που αναφέρονται στο σημείο 28, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από την 4η Φεβρουαρίου 2014 έως την 18η Ιουνίου 2016. 35. Οι ιταλικές αρχές άρχισαν να επιβαρύνονται με τις διοικητικές δαπάνες για την εφαρμογή του ΕΤΠ στις 4 Φεβρουαρίου 2014. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από τις 4 Φεβρουαρίου 2014 έως τις 18 Δεκεμβρίου 2016. Συμπληρωματικότητα με τις δράσεις που χρηματοδοτούνται από εθνικά ή ενωσιακά ταμεία 36. Οι πόροι εθνικής προχρηματοδότησης ή συγχρηματοδότησης έχουν ως εξής: Η Whirlpool Europe s.r.l. (κύρια επιχείρηση) για ποσό 1 200 000 ευρώ για τη στήριξη των πρώην εργαζομένων, και δημόσια χρηματοδότηση από το INPS[17] για ποσό 60 000 ευρώ. 37. Οι ιταλικές αρχές επιβεβαίωσαν ότι τα προαναφερόμενα μέτρα που λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά και από άλλα χρηματοδοτικά μέσα της Ένωσης. Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές 38. Οι ιταλικές αρχές ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους εργαζόμενους και τους κοινωνικούς εταίρους. 39. Τα προβλεπόμενα μέτρα, το περιεχόμενό τους, οι σχετικές πτυχές της εφαρμογής τους (συμπεριλαμβανομένου του χρονοδιαγράμματος) παρουσιάστηκαν και συζητήθηκαν με τους πρώην εργαζόμενους της Whirlpool στην τοποθεσία Spini di Gardolo κατά τη διάρκεια των συνεδριάσεων (15 συνολικά) που πραγματοποιήθηκε κατά την περίοδο Φεβρουαρίου- Μαρτίου 2014. Από το σύνολο των εργαζομένων που συμμετείχαν στις συνεδριάσεις αυτές, 393 έχουν ήδη εγγραφεί ως συμμετέχοντες στα μέτρα. 40. Οι κοινωνικοί εταίροι συμμετείχαν εξ αρχής στη διαχείριση της εταιρικής κρίσης της Whirlpool Europe Srl που αφορά την τοποθεσία Spini di Gardolo. Αποτελούσαν βασικό στοιχείο του σχεδιασμού της συντονισμένης δέσμης εξατομικευμένων υπηρεσιών που προτείνεται για χρηματοδότηση από το ΕΤΠ. Την 1η Απριλίου 2014 οι εκπρόσωποι των συνδικαλιστικών ενώσεων Rappresentanza Sindacale Aziendale di Confederazione Generale Italiana del Lavoro (RSA di CGIL), Confederazione Italiana Sindacati dei Lavoratori (CISL), Unione Italiana del Lavoro (UIL), Federazione Impiegati Operai Metallurgici (FIOM), Federazione Italiana Metalmeccanici (FIM) και Unione Italiana Lavoratori Metalmeccanici del Trentino υπέγραψαν συμφωνία που επισημοποιούσε τη συμμετοχή τους. Επιπλέον, η δέσμη υπηρεσιών έχει επίσης συμφωνηθεί από τους οικονομικούς και κοινωνικούς φορείς που εκπροσωπούνται στο διοικητικό συμβούλιο της ALPAT (η συνδικαλιστική συνομοσπονδία CGIL, CISL και UIL του Trentino, η Associazione degli industriali del Trentino, η Associazione degli Artigiani e delle Piccole Imprese del Trentino και η Unione Commercio e Turismo del Trentino)[18]. Οι οικονομικοί και κοινωνικοί φορείς θα πρέπει επίσης να συμμετέχουν στην παρακολούθηση της εφαρμογής και τον πιθανό επανασχεδιασμό των μέτρων, καθώς και στην αξιολόγηση των αποτελεσμάτων. Συστήματα διαχείρισης και ελέγχου 41. Η αίτηση περιέχει λεπτομερή περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ιταλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζεται το Ministerio del Lavoro e delle Politiche Sociali - Direzione Generale per le Politiche Attive e Passive del Lavoro (MLPS – DG PAPL) ως εξής: το MLPS — DG PALP — Ufficio A (τέως DG POF - Div. VII) θα έχει τον ρόλο της διαχειριστικής αρχής, το MLPS — DG PALP — Ufficio B (τέως DG POF - Div. VI) θα έχει τον ρόλο της αρχής πιστοποίησης κκαι το MLPS — DG PALP — Ufficio C (τέως DG POF - Div. II) θα έχει τον ρόλο της αρχής ελέγχου. Η ALPAT θα αποτελεί τον ενδιάμεσο φορέα για τη διαχειριστική αρχή. Δεσμεύσεις του οικείου κράτους μέλους 42. Οι ιταλικές αρχές παρέχουν όλες τις αναγκαίες διαβεβαιώσεις όσον αφορά τα ακόλουθα: – την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους· – τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις· – οι επιχειρήσεις που προέβησαν στις απολύσεις, σε περίπτωση που συνέχισαν τη δραστηριότητά τους μετά τις απολύσεις, εκπλήρωσαν τις εκ του νόμου απορρέουσες υποχρεώσεις που διέπουν τις απολύσεις και μερίμνησαν δεόντως για τους εργαζομένους τους· – οι προτεινόμενες δράσεις θα παράσχουν υποστήριξη σε μεμονωμένους εργαζομένους και δεν πρόκειται να χρησιμοποιηθούν για την αναδιάρθρωση εταιρειών ή τομέων· – τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης· – οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία· – τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Πρόταση προϋπολογισμού 43. Το άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020[19] προβλέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ), στο πλαίσιο του μέγιστου ετήσιου ποσού των 150 εκατ. ευρώ (τιμές του 2011), πέραν των ποσών για τους αντίστοιχους τομείς του δημοσιονομικού πλαισίου. 44. Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ, αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, καθώς και το μέγιστο δυνατό ποσό της χρηματοδοτικής συνδρομής του ΕΤΠ και τις δυνατότητες επαναδιάθεσης των πιστώσεων, προτείνει την κινητοποίηση του ΕΤΠ για το ποσό των 1 890 000 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση. 45. Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[20]. 46. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2014 ειδικές πιστώσεις ανάληψης υποχρεώσεων, όπως απαιτείται από το σημείο 13 της διοργανικής συμφωνίας της 2ας Δεκεμβρίου 2013. Πηγή πιστώσεων πληρωμών 47. Οι πιστώσεις που διατίθενται στη γραμμή του προϋπολογισμού για το ΕΤΠ στον προϋπολογισμό του 2014 θα χρησιμοποιηθούν για την κάλυψη του ποσού των 1 890 000 ευρώ. Συναφείς πράξεις 48. Η Επιτροπή, ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, θα υποβάλει στο Ευρωπαϊκό Κοινοβούλιο και στο Συμβούλιο πρόταση για τη μεταφορά του ποσού των 1 890 000 ευρώ στην σχετική γραμμή του προϋπολογισμού. 49. Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/010 IT/Whirlpool) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006[21], και ιδίως το άρθρο 15 παράγραφος 4, Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση[22], και ιδίως το σημείο 13, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009[23] ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και για να τους βοηθήσει να επανενταχθούν στην αγορά εργασίας. (2) Το ΕΤΠ δεν υπερβαίνει το μέγιστο ετήσιο ποσό των 150 εκατ. ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013. (3) Η Ιταλία υπέβαλε αίτηση για την κινητοποίηση του ΕΤΠ, όσον αφορά τις απολύσεις[24] στην εταιρεία Whirlpool Europe S.r.l. και σε πέντε προμηθευτές και κατάντη παραγωγούς στην Ιταλία στις 18 Ιουνίου 2014 και τη συμπλήρωσε με πρόσθετες πληροφορίες όπως προβλέπεται στο άρθρο 8 παράγραφος 3 του κανονισμού (EΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013. (4) Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 890 000 ευρώ σχετικά με την αίτηση που υπέβαλε η Ιταλία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το ΕΤΠ για την παροχή ποσού 1 890 000 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ L 347 της 20.12.2013, σ. 855. [2] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [3] Οι ιταλικές αρχές εκουσίως περιόρισαν την 4μηνη περίοδο αναφοράς που προβλέπεται στον κανονισμό (ΕΕ) αριθ. 1309/2013 [4] Σύμφωνα με το άρθρο 7 τέταρτο εδάφιο του κανονισμού (ΕΚ) αριθ. 1309/2013. [5] Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34). [6] Κατά την έννοια του άρθρου 3 στοιχείο α) του κανονισμού ΕΤΠ. [7] Οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις (ΕΕ L 225 της 12.8.1998, σ. 16). [8] Eurostat, Παραγωγή στη βιομηχανία (NACE αναθ. 2 κλάδος 27). Ετήσια στοιχεία, ποσοστό αλλαγής. http://epp.eurostat.ec.europa.eu/portal/page/portal/statistics/search_database [9] Euromonitor International, http://www.euromonitor.com/ [10] EGF/2009/010 LT AB Snaige COM(2010) 008, EGF/2011/023 IT Antonio Merloni COM(2013) 90 και EGF/2014/010 IT Whirlpool, η τρέχουσα υπόθεση. [11] Filiera del Porfido di Qualità, http://www.trentinosviluppo.it/Contenuti-istituzionali/Press-room/Comunicati-stampa/Porfido-278-aziende-scommettono-sulla-filiera-di-qualita [12] Banca d’Italia (2013), L’economia delle Province autonome di Trento e di Bolzano, Economie Regionali, numero 5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero 27. [13] Banca d’Italia (2013), L’economia delle Province autonome di Trento e di Bolzano, Economie Regionali, numero 5; Banca d’Italia (2013), L’economia delle Province autonome di Trento e di Bolzano. Aggiornamento congiunturale, Economie Regionali, numero 27. [14] ALPAT, Osservatorio del mercato del lavoro, http://www.agenzialavoro.tn.it/agenzia/osservatorio [15] ΕΕ L 394/10 της 30.12.2006. [16] Το CIGS είναι ένα σύστημα στο πλαίσιο του ιταλικού νόμου, που συνίσταται σε χρηματική παροχή που καταβάλλει το Istituto Nazionale della Previdenza Sociale-INPS (Εθνικό Ίδρυμα Κοινωνικής Ασφάλισης) στους εργαζομένους που βρίσκονται σε αναστολή εργασίας ή εργάζονται μειωμένες ώρες. [17] Istituto Nazionale della Previdenza Sociale. [18] Σύνδεσμος Βιομηχάνων του Trentino, Ένωση Βιοτεχνών και Μικρομεσαίων Επιχειρήσεων του Trentino και Εμπόριο και Τουρισμός του Trentino. [19] ΕΕ L 347 της 20.12.2013, σ. 884. [20] ΕΕ C 373 της 20.12.2013, σ. 1. [21] ΕΕ L 347 της 20.12.2013, σ. 855. [22] ΕΕ C 373 της 20.12.2013, σ. 1. [23] ΕΕ L 167 της 29.6.2009, σ. 26. [24] Κατά την έννοια του άρθρου 3 στοιχείο α) του κανονισμού ΕΤΠ.